Dis 'n Dormer wat 'n stamboom met verwantes het waarvolgens die dier geoordeel kan word (of die verwantes (pa, ma, oupa, ouma, half-broers, -susters, ens) goed of sleg is en of hulle is wat 'n teler nodig het vir sy plaas omstandighede.)
Telersgenootskappe, wat die beskermliggaam is van ‘n ras, doen baie moeite om die unieke einskappe van die ras te bewaar en om dit uit te bou. Dis immers wat die ras in die eerste plek anders en uniek maak. Rasstandaarde word noukeurig opgestel en deeglik deur die raad bespreek en toegepas deur die inspekteurs. ‘n Ram wat goedgekeur is om op ‘n veiling, wat onder die beskerming van die Genootskap gehou word, aangebied te word is dus deur ‘n hele proses van seleksie en keuring. Al wat nou oorbly is om na die teeltwaardes van die diere te kyk en of die dier op die oog goed genoeg is en aanvaarbaar is vir die koper.
Die balans tussen die syfers en die oog moet nooit uit die oog verloor word nie en bly altyd belangrik. Met die oog kan die koper sien wat op die dier aangaan soos sy bouvorm, funksionele eienskappe ens., en die syfers sal vir die koper wys wat hy nie fisies op die diere kan sien nie. Dis nie moontlik om met die oog te sien of ‘n ram se nageslag gaan presteer nie. Deur net met die oog of net na die waarom Dié vraag word dikwels gevra deur mense wat gaan ramme koop. Die antwoord is eintlik voor die hand liggend. Jy koop ‘n stoetram omdat jy dan weet wat jy koop. Die ou gesegde dat jy moet meet om te weet staan nog steeds.